
Text rozhodnutia
Súd: Krajský súd Banská Bystrica Spisová značka: 17CoP/80/2015 Identifikačné číslo súdneho spisu: 6115206553 Dátum vydania rozhodnutia: 02. 05. 2016 Meno a priezvisko sudcu, VSÚ: JUDr. Renáta Deáková ECLI: ECLI:SK:KSBB:2016:6115206553.2 Uznesenie Krajský súd v Banskej Bystrici, ako súd odvolací, v právnej veci starostlivosti o maloletého U. U. T., nar. XX.XX.XXXX, bytom ako matka, zastúpeného kolíznym opatrovníkom Úradom práce, sociálnych vecí a rodiny Banská Bystrica, dieťa rodičov P.. G. P., nar. XX.XX.XXXX, bytom W. W., S. XXX, t.č. X. S., P. X, zastúpenej JUDr. Petrom Škondejom, advokátom, so sídlom Advokátskej kancelárie v Banskej Bystrici, Kuzmányho 5 a P.. U. T., nar.XX.XX.XXXX, bytom W., E. nad M. XXX, adresa na doručovanie pošty: P., E. I. XXX/XXX, zastúpeného JUDr. Soňou Strýčkovou, PhD., advokátkou, Advokátska kancelária Národná 7, Banská Bystrica, v konaní o zmenu úpravy styku otca s maloletým dieťaťom, takto r o z h o d o l : O p r a v u j e rozsudok Krajského súdu v Banskej Bystrici č. k. 17CoP/80/2015-76 z 10. februára 2016 v prvom výroku, ktorý správne znie: „Rozsudok okresného súdu v prvom výroku bod 1. mení tak, že otec je oprávnený stýkať sa s maloletým dieťaťom okrem školských prázdnin každý štvrtok v mesiaci v čase od 16.00 hod. do 18. 30 hod.“ Vo zvyšku zostáva rozsudok n e d o t k n u t ý . o d ô v o d n e n i e : Krajský súd v Banskej Bystrici, ako súd odvolací, rozhodoval o odvolaní matky proti rozsudku Okresného súdu Banská Bystrica, pričom v prvom výroku rozsudku chybou v písaní došlo k uvedeniu nesprávnej hodiny ukončenia styku otca s maloletým dieťaťom (namiesto správneho „do 18.30 hod.“ nesprávne „do 18.00 hod.“). Na túto skutočnosť upozornil otec maloletého dieťaťa prostredníctvom svojej právnej zástupkyne. Podľa § 164 zákona č. 99/1963 Zb. Občianskeho súdneho poriadku (ďalej len „O. s. p.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Keďže pri písomnom vyhotovení rozsudku Krajského súdu v Banskej Bystrici v jeho výroku chybou v písaní došlo k uvedeniu nesprávnej hodiny ukončenia styku otca s maloletým dieťaťom, pričom aj z odôvodnenia vyplýva, že ide len o zrejmú nesprávnosť, spôsobenú chybou v písaní, odvolací súd opravným uznesením rozhodol tak, ako je uvedené vo výroku tohto rozhodnutia. Rozhodnutie bolo prijaté senátom krajského súdu pomerom hlasov 3 : 0. Poučenie: Proti tomuto uzneseniu odvolanie nie je prípustné.

